L 96/86
EL
Επίσημη Εφημερίδα της Ευρωπαϊκής Ένωσης
5.4.2023
(5)
Οι προδιαγραφές του εναρμονισμένου προτύπου EN 71-13:2021+A1:2022 συνδέονται σαφέστερα με τις απαιτήσεις της οδηγίας 2009/48/ΕΚ.
Ειδικότερα, η νέα αυτή έκδοση του προτύπου EN 71-13: 2021 ευθυγραμμίζει το πρότυπο με την οδηγία 2009/48/ΕΚ, όπως τροποποιήθηκε με τις οδηγίες (ΕΕ) 2020/2088 (6) και (ΕΕ) 2020/2089 (7) της Επιτροπής.
Οι πίνακες 1 και 2 του προτύπου αναθεωρήθηκαν και προστέθηκε επιπλέον ο πίνακας 3 στο πρότυπο προκειμένου να ληφθούν υπόψη οι αλλαγές στους καταλόγους αλλεργιογόνων αρωματικών ουσιών στην οδηγία 2009/48/ΕΚ, οι οποίες θεσπίστηκαν με τις οδηγίες (ΕΕ) 2020/2088 και (ΕΕ) 2020/2089.
Ο πίνακας 3 του προτύπου περιλαμβάνει αλλεργιογόνες αρωματικές ουσίες οι οποίες, σύμφωνα με την οδηγία 2009/48/ΕΚ, πρέπει να αναγράφονται σε ετικέτα επικολλημένη στο παιχνίδι, στη συσκευασία ή σε φυλλάδιο που συνοδεύει το παιχνίδι.
Το πρότυπο EN 71-13: 2021 + A1: 2022 περιλαμβάνει την προδιαγραφή ότι οι συλλογές καλλυντικών και τα παιχνίδια γεύσεων δεν πρέπει να χρησιμοποιούνται από παιδιά ηλικίας κάτω των 36 μηνών.
Η προδιαγραφή αυτή αντικατοπτρίζει σαφώς την απαίτηση που ορίζεται στο παράρτημα II μέρος III σημείο 12 δεύτερο εδάφιο της οδηγίας 2009/48/ΕΚ.
(6)
Η Επιτροπή, από κοινού με την CEN, αξιολόγησε κατά πόσον το εναρμονισμένο πρότυπο EN 71-13:2021+A1:2022 που συνέταξε η CEN συμμορφώνεται με το αίτημα M/445 της 9ης Ιουλίου 2009.
Η Επιτροπή αξιολόγησε επίσης τη συμμόρφωση με το νέο αίτημα που διατυπώνεται στην εκτελεστική απόφαση C(2022)7410.
Το εναρμονισμένο πρότυπο πληροί τις απαιτήσεις που επιδιώκει να καλύψει και οι οποίες καθορίζονται στην οδηγία 2009/48/ΕΚ.
Επομένως, είναι σκόπιμο να δημοσιευτούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
(7)
Το εναρμονισμένο πρότυπο EN 71-13:2021+A1:2022 αντικαθιστά το εναρμονισμένο πρότυπο EN 71-13:2021.
Ως εκ τούτου, είναι αναγκαίο να αφαιρεθούν τα στοιχεία αναφοράς του εν λόγω προτύπου από την Επίσημη Εφημερίδα της Ευρωπαϊκής Ένωσης.
(8)
Για λόγους σαφήνειας, εξορθολογισμού και απλούστευσης, θα πρέπει να δημοσιευθεί σε μία ενιαία πράξη πλήρης κατάλογος των στοιχείων αναφοράς των εναρμονισμένων προτύπων που έχουν καταρτιστεί προς υποστήριξη της οδηγίας 2009/48/ΕΚ και πληρούν τις απαιτήσεις που επιδιώκουν να καλύψουν.
Τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2009/48/ΕΚ δημοσιεύονται επί του παρόντος στην εκτελεστική απόφαση (ΕΕ) 2021/1992 της Επιτροπής.
Κατά συνέπεια, είναι αναγκαίο να αντικατασταθεί η εκτελεστική απόφαση (ΕΕ) 2021/1992 από νέα απόφαση.
(9)
Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης.
Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Τα στοιχεία αναφοράς των εναρμονισμένων προτύπων για τα παιχνίδια τα οποία εκπονήθηκαν προς υποστήριξη της οδηγίας 2009/48/ΕΚ, και τα οποία απαριθμούνται στο παράρτημα της παρούσας απόφασης, δημοσιεύονται στην Επίσημη Εφημερίδα της Ευρωπαϊκής Ένωσης.
Άρθρο 2 Η εκτελεστική απόφαση (ΕΕ) 2021/1992 καταργείται.
Άρθρο 3 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
(6) Οδηγία (ΕΕ) 2020/2088 της Επιτροπής, της 11ης Δεκεμβρίου 2020, για την τροποποίηση του παραρτήματος II της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου όσον αφορά την επισήμανση των αλλεργιογόνων αρωματικών ουσιών στα παιχνίδια (ΕΕ L 423 της 15.12.2020, σ. 53).
(7) Οδηγία (ΕΕ) 2020/2089 της Επιτροπής, της 11ης Δεκεμβρίου 2020, για την τροποποίηση του παραρτήματος II της οδηγίας 2009/48/ΕΚ του Ευρωπαϊκού Κοινοβουλίου και του Συμβουλίου όσον αφορά την απαγόρευση των αλλεργιογόνων αρωματικών ουσιών στα παιχνίδια (ΕΕ L 423 της 15.12.2020, σ. 58).